**Επιτυχία σε εξωτικές χώρες**

Συνέντευξη με τον Ernst Prost, διευθύνοντα σύμβουλο της LIQUI MOLY

**Φεβρουάριος 2017 – Η LIQUI MOLY κάνει εξαγωγές σε περισσότερες από 120 χώρες.** **Σε αυτές περιλαμβάνονται χώρες που εκ πρώτης όψεως δεν εμπνέουν εμπιστοσύνη για μεγάλους τζίρους, αλλά στις οποίες η εταιρεία που εξειδικεύεται στα λιπαντικά και τα πρόσθετα σημειώνει υψηλά έσοδα.** **Ο Ernst Prost, ιδιοκτήτης και διευθύνων σύμβουλος της LIQUI MOLY, αποδίδει αυτό το γεγονός στην ποιότητα «made in Germany» σε συνδυασμό με τη γνώση των τοπικών αγορών.**

**Στις ιδιαίτερα σημαντικές χώρες εξαγωγών για τη LIQUI MOLY συγκαταλέγονται κράτη όπως το Ιράκ, το Τουρκμενιστάν και η Αλγερία.** **Δεν πρόκειται ακριβώς για τις κλασικές ανεπτυγμένες αγορές.**

**Ο Ernst Prost δηλώνει:** Ακριβώς αυτός είναι ένας από τους λόγους της επιτυχίας μας. Ας πάρουμε για παράδειγμα το Ιράκ: Ορισμένα τμήματα της χώρας βρίσκονται ακόμη υπό την κατοχή του ισλαμικού κράτους, τα τελευταία χρόνια σημειώθηκαν πολλά βίαια επεισόδια υπό τη μορφή εμφύλιας διαμάχης και η αγοραστική δύναμη απέχει παρασάγγας από τα ευρωπαϊκά επίπεδα ευημερίας. Έτσι, πολλοί από τους ανταγωνιστές μας απομακρύνονται από τη συγκεκριμένη χώρα. Στην πραγματικότητα, όμως, το Ιράκ προσφέρει πολύ σημαντικές ευκαιρίες. Απλώς πρέπει να τις εκμεταλλευτούμε. Το 2016, ο κύκλος εργασιών μας στο Ιράκ ξεπέρασε τα πέντε εκατομμύρια ευρώ.

**Πώς τα καταφέρνουμε;**

Συνδυάζουμε την ποιότητα «made in Germany» με τη γνώση της τοπικής αγοράς. Η γνώση της τοπικής αγοράς βασίζεται στη στενή συνεργασία μας με τοπικούς εισαγωγείς. Γνωρίζουν τη χώρα τους πολύ καλύτερα από εμάς και τους παρέχουμε μεγάλη ελευθερία αναφορικά με τη διάθεση των λιπαντικών και των πρόσθετών μας στην αγορά. Δεν σκεφτήκαμε ποτέ να συντονίσουμε την εμπορική διάθεση κεντρικά από τη Γερμανία. Αυτό θα σήμαινε βέβαιη αποτυχία. Το έργο μας έγκειται στο να παρέχουμε στους εισαγωγείς μας ό,τι χρειάζονται για μια επιτυχημένη διάθεση στην αγορά. Και παραμένουμε ενωμένοι. Τρέφω βαθύ σεβασμό για τους πελάτες μας, οι οποίοι κάνουν εξαιρετική δουλειά σε περιοχές που πλήττονται από την κρίση ή τον πόλεμο παρά τις αντίξοες συνθήκες. Αν στο μέλλον τα πράγματα δυσκολέψουν, θα συνεχίσουμε παρ' όλα αυτά μαζί την κοινή μας πορεία. Η αφοσίωση και η συνεργασία είναι για μας σημαντικότερες από το γρήγορο χρήμα. Μια στάση ζωής, η οποία αποδίδει μακροπρόθεσμα ακόμη και από οικονομικής απόψεως.

**Διαφέρει η γκάμα προϊόντων στις συγκεκριμένες χώρες σε σχέση με τη Γερμανία;**

Όχι. Κατά κανόνα, η γκάμα μας είναι διαθέσιμη με όλα τα προϊόντα σε όλες τις χώρες. Αλλά φυσικά, τα οχήματα που κυκλοφορούν σε κάθε χώρα διαφέρουν και, κατά συνέπεια, διαφέρει και η ζήτηση.

**Αναζητά η LIQUI MOLY τώρα πρωτίστως εξειδικευμένες αγορές όπως το Ιράκ, για να αναπτυχθεί περαιτέρω;**

Όχι βέβαια. Γι' αυτό έχουμε ακόμη πολύ μεγάλο δυναμικό ανάπτυξης στις μεγάλες αγορές. Εκεί, η πίεση του ανταγωνισμού είναι μεγαλύτερη, αλλά ο ανταγωνισμός είναι για μας κίνητρο και όχι τροχοπέδη. Αυτό αποδεικνύεται εξάλλου από τη σημαντική μας ανάπτυξη στις ΗΠΑ και την Κίνα.

**Αυτό ακούγεται σαν να μην υπάρχουν δύσκολες αγορές.**

Φυσικά και υπάρχουν. Κάθε αγορά έχει τα εμπόδιά της. Η Ιαπωνία, λόγου χάριν, είναι μια πολύ απαιτητική αγορά. Αυτό οφείλεται στην κουλτούρα της, αλλά και στο νομοθετικό της πλαίσιο. Εκεί, συνεχίζουμε να αντιμετωπίζουμε δυσκολίες προς το παρόν. Για τον λόγο αυτό, έχουμε προσλάβει Ιάπωνες ειδικούς του κλάδου, οι οποίοι μας βοηθούν να επεκτείνουμε το μερίδιο αγοράς μας στη συγκεκριμένη χώρα.

**Σχετικά με τη LIQUI MOLY**

Η LIQUI MOLY προσφέρει με σχεδόν 4000 προϊόντα τη μεγαλύτερη γκάμα χημικών προϊόντων για μηχανοκίνητα οχήματα στον κόσμο: λάδια και πρόσθετα κινητήρα, γράσα και πάστες, σπρέι και προϊόντα περιποίησης αυτοκινήτου, κόλλες και στεγανοποιητικά. Η LIQUI MOLY ιδρύθηκε το 1957 και τα προϊόντα της σχεδιάζονται και παράγονται αποκλειστικά στη Γερμανία. Εκεί αποτελεί τον αδιαμφισβήτητο ηγέτη της αγοράς στα πρόσθετα και βραβεύεται συνεχώς ως η καλύτερη μάρκα λαδιών. Η επιχείρηση με ιδιοκτήτη τον Ernst Prost διαθέτει τα προϊόντα της σε περισσότερες από 120 χώρες και ο κύκλος εργασιών της άγγιξε το 2016 τα 489 εκατομμύρια ευρώ.

**Περισσότερες πληροφορίες θα βρείτε:**

|  |  |  |
| --- | --- | --- |
| **Local LIQUI MOLY Partner** |  | **LIQUI MOLY Headquarters** |
| S&M E. SCAZIKIS – L. MARANGOS S.A.Georgios DrakosTel.: 2310779606Fax.: 2310796704e-mail: lubinfo@skama.gr |  | LIQUI MOLY GmbHPeter SzarafinskiJerg-Wieland-Str. 489081 Ulm-LehrGermanyTel.: +49 7 31/14 20 189Fax: +49 7 31/14 20 82Peter.Szarafinski@liqui-moly.de |